એક યંગ ડાયનેમિક નેતા આવે, પોતે કશું જાણતો નથી એવો એકરાર કરે, ફટાફટ નિર્ણયો લે, લોકોની વચ્ચે ફરે, એમના વતી જોખમ લેવામાં પણ પાછીપાની ન કરે… ઈન શોર્ટ, પબ્લિક લાઈફ માટે એ પર્ફેક્ટ રોલમોડલ હોય. આ બધું જોયેલું અને અતિશય પ્રીડિક્ટેબલ છે, છતાં લોકોને સ્પર્શે તેવું છે. એટલે જ આ ફિલ્મ બોક્સ ઑફિસ પર ચિક્કાર બિઝનેસ કરી રહી છે. આ લખાય છે ત્યાં સુધીમાં તો ફિલ્મે દોઢસો કરોડની કમાણીનો આંકડો પાર કરી લીધો છે! ફિલ્મની પ્રીડિક્ટેબિલિટીનો આલમ એ છે કે ઈન્ટરવલ ક્યાં અને કેવી રીતે પડશે એ કેમેરા એન્ગલ સાથે કળી શકાય!